Rozsudok Všeobecného súdu (štvrtá komora) z 19. decembra 2019 – Grécko/Komisia
(vec T‑14/18)
„EPZF a EPFRV – Výdavky vylúčené z financovania – Oddelená priama pomoc – Paušálna finančná oprava – Článok 52 nariadenia (EÚ) č. 1306/2013 – Článok 12 delegovaného nariadenia (EÚ) č. 907/2014 – Povinnosť odôvodnenia – Posúdenie ujmy – Proporcionalita“
1.      Súdne konanie – Uvedenie nových dôvodov počas súdneho konania – Podmienky – Rozšírenie existujúceho žalobného dôvodu – Neexistencia rozšírenia – Neprípustnosť
[Rokovací poriadok Všeobecného súdu, článok 76 písm. d) a článok 84 ods. 1]
(pozri body 31 – 36)
2.      Akty inštitúcií – Odôvodnenie – Povinnosť – Rozsah – Rozhodnutie týkajúce sa zúčtovania výdavkov z dôvodu výdavkov financovaných z EPZF a EPFRV
(článok 296 ZFEÚ)
(pozri body 46 – 50)
3.      Poľnohospodárstvo – Financovanie z EPZF a EPFRV – Zúčtovanie výdavkov – Odmietnutie účtovať výdavky vyplývajúce z nezrovnalostí pri uplatňovaní právnej úpravy Únie – Napadnutie dotknutým členským štátom – Dôkazné bremeno – Rozdelenie medzi Komisiu a členský štát
(nariadenie Európskeho parlamentu a Rady č. 1306/2013, článok 52; nariadenie Komisie č. 907/2014, článok 12)
(pozri body 51 – 53, 99)
4.      Poľnohospodárstvo – Financovanie z EPZF a EPFRV – Zúčtovanie výdavkov – Odmietnutie účtovať výdavky vyplývajúce z nezrovnalostí pri uplatňovaní právnej úpravy Únie – Zistenie nedostatkov v systéme kontroly, ktorú vykonáva členský štát – Možnosť Komisie odmietnuť úhradu všetkých výdavkov – Uplatnenie paušálnej opravy – Porušenie zásady proporcionality – Neexistencia
(nariadenie Európskeho parlamentu a Rady č. 1306/2013, článok 52; nariadenie Komisie č. 907/2014, článok 12)
(pozri body 101 – 104, 118 – 120)
Predmet
Návrh založený na článku 263 ZFEÚ na zrušenie vykonávacieho rozhodnutia Komisie (EÚ) 2017/2014 z 8. novembra 2017, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 292, 2017, s. 61), a to v rozsahu, v akom sa týka Helénskej republiky
Výrok
1.
Žaloba sa zamieta.
2.
Helénska republika je povinná nahradiť trovy konania.